La V Fira del Porrat ompli de festa Alaquàs
18/04/2005 13:54:00

# La V Fira del Porrat ompli de festa Alaquàs

*   18/04/2005 13:54:00
*   [Imprimir](#)
*   Compartir
*    https://www.alaquas.org/documento.asp?id\_do=9591

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9591%2F0&title=Ajuntament%20d%27Alaqu%C3%A0s.%20Premsa.La%20V%20Fira%20del%20Porrat%20ompli%20de%20festa%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9591/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9591/9591_Form_4.jpg)](https://www.alaquas.org/ficheros/documentos/2005/2/9591/9591_Form_10.jpg "<a href='https://www.alaquas.org/ficheros/documentos/2005/2/9591/9591_Form_10.jpg' target=_blank><i class='fa fa-external-link' aria-hidden='true'></i>.La V Fira del Porrat ompli de festa Alaquàs</a>")

Milers de persones han visitat la ciutat en els últims dies amb motiu d'aquesta festivitat

La V Fira del Porrat d'Alaquàs en honor a Sant Francesc de Paula, patró de la ciutat, ha congregat un any més milers de visitants de tota la comarca. Organitzada per l'associació cultural Penya El Foc 2000 i l'Orde Mínima Seglar, des del divendres i fins al diumenge, la plaça d'Espanya i l'avinguda País Valencià s'han omplit de centenars de casetes ocupades per diferents associacions del poble i altres de venda de productes gastronòmics. En el recinte hi ha hagut també atraccions per als i les xiquetes i animació de carrer.

L'acte inaugural de la fira va tindre lloc el divendres 15 d'abril i hi van assistir l'Alcalde d'Alaquàs, Jorge Alarte; el President de l'Orde Mínima Seglar, Josep Chuan Julià; el President de la Penya El Foc, Paco Martínez; el retor de la Parròquia de l'Olivar, Joan Gavilà; membres de la Corporació Municipal i centenars de persones.

La jornada festiva va continuar el dissabte amb una gran festa infantil per a tots els i les xiquetes d'Alaquàs i jocs infantils. Per la vesprada es va disputar la final de la marató de truc i per la nit, a les 21 hores, a la plaça d'Espanya, va tindre lloc el tradicional sopar popular seguit d'un ball amenitzat per una orquestra patrocinada per l'Ajuntament d'Alaquàs.

La festa de Sant Francesc de Paula, que va morir l'any 1507, ha sigut organitzada històricament per l'Ordre Mínima Seglar d'Alaquàs. Dos components han protagonitzat sempre aquesta celebració: el religiós, que se celebra el tercer diumenge de Pasqua, i el lúdic. Tot i això, en les últimes dues dècades, l'aspecte lúdic de la celebració havia decaigut, conservant tan sols els elements religiosos. Per aquest motiu, un grup de festers de la població, agrupats en l'Associació Cultural Penya El Foc 2000, van decidir donar-li un nou impuls a la festivitat amb la introducció d'alguns elements lúdics com ara la Festa del Porrat.

La festivitat en honor a Sant Francesc de Paula venia a completar-se així amb els tradicionals actes festius i lúdics. Després de la celebració de la festa pròpiament dita que va tindre lloc el 10 d'abril, Alaquàs ha acollit aquest cap de setmana la V edició de la tradicional Fira del Porrat.